רוני ותום

רוני ותום היא סדרת ספרי מתח ובלשות לילדים מתבגרים מאת גיורא חמיצר.

הספר השני בסדרה יצא לאור ב־2019 על ידי תכלת הוצאה לאור, ובאותה שנה יצא גם הספר השני בסדרה. ב-2020 יצא הספר השלישי, ב-2023 יצא הספר הרביעי, ב-2024 יצא הספר החמישי ובאותה השנה יצא הספר השישי. ב-2025 יצא הספר השביעי.

ב-2023 סדרת הספרים עובדה לסדרת טלוויזיה הנקראת "רוני ותום" בהשתתפות דילן דרור בתפקיד רוני גבריאלי ואמילי מדואל בתפקיד תום בן עמוס. לסדרה שודרו שש עונות.

בסוף הספר השביעי חמיצר אישר שיהיו עוד שלל חקירות בהמשך הסדרה.

 תקציר העלילה 

תקציר
רוני ותום הם שני ילדים רגילים בני שתים עשרה, שגרים בתל אביב ולומדים באותה כיתה ואף יושבים זה ליד זה. בהתחלה הם אויבים ששונאים אחד את השני, אך מהר מאוד הם מתחברים ונהיים לחברים טובים ולצמד בלשים המפענחים תעלומות שהמשטרה עצמה התייאשה מפתרונן.

לפי המתואר, חמיצר, כותב הספר, כתב אותו כביכול בהשראת רוני ותום, שאמרו לו שהתנאי היחיד שלהם כביכול הוא שיספר הכל כפי שהוא קרה, ושלא יגזים או יקטין.

החקירה הראשונה (2019)
בספר הראשון ("רוני ותום: החקירה הראשונה") מוצגות שתי הדמויות הראשיות: רוני המסודר והנמצא תמיד בשליטה ותום הילדה החדשה בבית הספר המתוארת כפרועה, לא סטנדרטית ו"משונה". הניגודים ביניהם מביאים לאירוע שכולל פיתה עם שווארמה מטפטפת שיוצא מפרופורציות ומוביל לעימות ביניהם. בהמשך הספר מסופר כי לאחר שרוני ותום מתחברים, בזמן שהם משחקים כדורגל בהפסקה בבית ספרם הם שומעים פיצוץ, שלאחריו מסתבר שמכוניתה של נלי מזכירת בית ספר התפוצצה ואופניים נגנבו. רוני ותום מצליחים למצוא את האופניים, אך מנסים לאחר מכן לפתור את תעלומת הרכב, הגרפיטי והכסף שנגנב מקופת חדר המנהלת. המשטרה לא מאמינה להם לאורך כל ניסיונותיהם לעזור, ואף מאשימה אותם במעשה, אך לאחר שהם תופסים את הפושע אלכס ספקטור, המשטרה מאמינה להם ומוקירה אותם, ולאחר מכן רוני ותום פותחים משרד חקירות.

החקירה השנייה (2019)
בספר השני ("רוני ותום: החקירה השנייה") מסופר כי לאחר שתום פתחה לשירה את הטלפון והיא ורוני מוצאים את מי ששינה את הקוד, אבא של תום מגיע, ואז נוסע חזרה לחו"ל. תום מוצאת מישהי בשם ירדנה אדלר שמחפשת בלשים למשימה. תום ורוני מגיעים למשרדה, ואחרי ששומעים את המשימה הפשוטה הזאת, מגיעים לזקן שגר עם מישהי לפני 70 שנה, יהלומים, אריה, בור שמוביל לים תל אביב ואוצר מטורף.

החקירה השלישית (2020)

בספר השלישי ("רוני ותום: החקירה השלישית") מסופר כי לאחר שרוני ותום מצאו את גנב הכספת בבת מצווה של עמליה, תום נשארת לבדה בבת מצווה שלה, ורוני נוסע עם משפחתו לקיבוץ, וכל זה בחופשת הפסח. תום מקבלת הודעה מאביה שהוא והיא יחגגו בלונדון. שכולם חושבים שזה יהיה טיול כיף, זה מסתבך כשתום חוזרת הביתה. ילדה בשם מיקה ואביה חמיק, סנדל קדוש, שאולי חבר של אורנה, נזירים, סליק, ובור שכמעט מוביל למותם של רוני ותום, אך גם משאלה של תום לאחר כך ביום הולדתה.

החקירה הרביעית (2023)

בספר הרביעי ("רוני ותום: החקירה הרביעית") מסופר כי רוני חושב בעקבות משהו שתום רוצה להפסיק את הבילוש, ומפה הכל מסתבך בעקבות צ'רלי שחזר, חברתו חלי, בנה הזייפן רוי, ועוד דברים שיובילו לספר מותח יותר מכל שלושת הספרים הראשונים.

החקירה החמישית (2024)
בספר החמישי ("רוני ותום: החקירה החמישית") מסופר כי לאחר שרוני ותום הפכו לזוג רשמי, הוריו של רוני אמרו לו שבעקבות החופש הגדול שמתחיל, הוא יהיה בחטיבת הצטיינות ולא בבית הספר הרגיל שלו. רוני לא מסכים כי הוא בלי תום, אך לבסוף החליט כן לעשות את זה – אך עם תום. אך הכל מסתבך כאשר מגיעה לתום הצעת עבודה מדהימה – בדיוק ביום של המבחן הגדול כדי להתקבל לכיתת ההצטיינות. רוני אומר לא אבל תום אומרת כן. בלי שותפה, רוני, היא הולכת להרפתקאה מדהימה שלאחר שרוני מצטרף הופך למרדף חסר אונים וקשה מאוד. פושעים מנסים להרוס הכל, הבית האדום הגדול והאוצר הלאומי, והשוקר החשמלי ומערבל הבטון – כל דבר יותר מטורף מהספרים הקודמים.

החקירה השישית (2024)
בספר השישי ("רוני ותום: החקירה השישית") רוני ותום חוזרים לבחינה חוזרת לחטיבה החדשה, והכל מסתדר להם. אך פתאום רוני מתחיל להרגיש שתום לא בסדר. היא רוצה להפסיק את הבלשות, היא יותר מצליחה בחטיבה ויש לה חברות חדשות, רוני ידע שזה לא טוב. צ'ארלי אביה של תום חוזר אך ישר ביום הראשון שרוני רואה אותו, תום רבה איתו. רוני צריך לפענח שתי תעלומות וחקירות: חקירה חדשה ללא תום שנתנו לו, והחקירה מה קרה בינו לבין תום. תום מצטרפת לחקירה, אך זה כבר מאוחר מדי, והכל מסתבך, כמו אריה ענק בתוך משאית גדולה שרוני ותום נחטפו בתוכה. זו רמת הקושי. ולאחר שחקירה אחת מסתיימת, אבל בלא טוב אצל רוני ותום, הכיתה יוצאת לטיול גיבוש כיתתי, ורוני מחליט לנסוע לשם למרות רגלו השבורה מהחקירה הקודמת, ומתברר שיש שיטפון ענק שעומד להגיע. ולא בטוח שרוני ותום הפעם יצליחו לעצור אותו.

החקירה השביעית (2025)
בספר השביעי ("רוני ותום: החקירה השביעית") מסופר כי הבר מצווה של רוני תכף תתחיל, אבל משהו ממש חשוב חסר. תום, החברה הכי טובה שלו, וגם ה-חברה שלו, לא פה. והוא יודע שזה אומר רק דבר אחד: משהו קרה. עד מהרה רוני מגלה שהוא צדק.
צ'ארלי, אביה של תום, הסתבך - מישהו ניסה לרצוח אותו, ואז הפליל אותו בפשע שלא ביצע. אבל כשהם פונים למשטרה, אף אחד לא מאמין להם. רוני ותום מבינים שרק הם יוכלו לחשוף את האמת. והפעם, אין להם על מי לסמוך.
החקירה שולחת אותם בטרמפ לירושלים, למסע דרך מאה שערים, למעבדת מחשבים סודית ולמגילת רות. הם נאלצים לחפור באדמה, להתחזות, לשקר, לאיים ולברוח על חייהם מ... טוב, לא באמת חשבתם שנגלה לכם הכול, נכון?

 דמויות 
רוני גבריאלי: ילד מסודר מאוד שהולך לחוגי שחמט, כדורגל, וכמו כן הוא חבר בתנועת הצופים. בסוף הספר הרביעי הופך לבן זוגה של תום. בספר השישי נפצע ברגלו. בספרים 5–7 יחד עם תום בבית הספר למצטיינים. בספר השישי הוא ותום נפרדים אך בסוף הספר חוזרים. בספר השביעי חוגג בר מצווה.
תום בן עמוס: ילדה בעלת רצון חופשי שלא אוהבת להישאר במסגרות. אמה נפטרה, ויש לה כלבה בשם פוגי, והיא מתגוררת לרוב לבד מאחר שאביה טס למדינות עקב עבודתו כבלש פרטי. חוגגת בספר השלישי בת-מצווה. בסוף העונה הרביעית הופכת להיות בת זוגו של רוני. בספרים 5–7 יחד עם רוני בבית הספר למצטיינים. בספר השישי היא ורוני נפרדים אך לקראת סוף הספר חוזרים. בספר השביעי מנסה לברוח מהארץ יחד עם אביה אך הוא נתפס, ואז היא ורוני יוצאים לעוד חקירה כדי לנסות להציל את צ'רלי.
יריב הוד: החבר הטוב ביותר של רוני שלומד איתו בבית הספר. אף על פי שלרוב יריב צוחק על רוני הוא תמיד מוכן לעזור לו.
נדב דגני: חברם של יריב ורוני שלומד איתם בבית הספר.
אורנה גבריאלי: אמו של רוני. עורכת דין.
שי גבריאלי: אביו של רוני. איש עסקים.
יהלי גבריאלי: אחיו האמצעי של רוני.
עומרי גבריאלי: אחיו הקטן של רוני.
צ'רלי בן עמוס: אביה של תום. בלש פרטי. לרוב טס למדינות בגלל עבודתו ומשאיר את תום לבדה. בספרים 2, 4, 6 ו-7 מגיע לבקר. בספר השביעי מנסה לברוח מהארץ יחד עם תום אך נתפס.
אסתר: מנהלת בית הספר בו לומדים רוני ותום. מתוארת בספר כאחת שמתייחסת לתלמידים בכבוד.
גרשון: סגן מנהלת בית הספר בו לומדים רוני ותום. אדם עקשן וקשוח.
נלי: מזכירתה של אסתר, שבספר הראשון רכבה התפוצץ וזה הוביל לחקירה הראשונה של רוני ותום.
פיני דותן: שוטר עצלן שנוטה להסיק ראיות במהירות. בספר הרביעי ממונה למפקד מחוז תל אביב. מהספר השני עוזר, לפעמים, לרוני ותום, לאחר שבספר הראשון לא עזר להם ולא האמין להם כלל.
אלכס ספקטור: בעל חברה לאבטחה שמנסה לשכנע את אסתר לקנות מצלמות אבטחה לבית ספרה. נכנס לכלא בסוף הספר הראשון, לאחר שנחשף על ידי רוני ותום. אנטגוניסט הספר הראשון.
אורית: המחנכת של רוני, תום, יריב ונדב.
ירדנה: אנטגוניסטית הספר השני שמנסה להביא את רוני ותום להוציא את גלזר מביתו. נכנסת לכלא בסוף הספר השני על ידי רוני ותום.
סמי: עוזרה של ירדנה.
גלזר: זקן שגר בארמון של סוניה. עוזר לרוני ותום בחקירה השנייה.
סוניה (מוזכרת): אישה שגרה בארמונה היחד עם גלזר. מוזכרת על ידי גלזר בספר השני.
רוחקה: סבתו של רוני, באים אליה לביקור בספר השלישי. מתגוררת בקיבוץ. בספר השביעי הגיעה יחד עם מיקה כאורחת לבר המצווה של רוני.
מיקה: ילדה בקיבוץ שמגוררת את רוני לעשות חקירה בספר השלישי, פעם ראשונה בלי תום. בתו של חמיק. בספר השביעי הגיעה יחד עם רוחקה כאורחת לבר המצווה של רוני.
שאולי: איש שמאוהב באורנה. חבר של אורנה, לאחר שהתחתנה עם שי. עשה חקר מזויף על סנדל "קדוש".
הנזירים: קבוצת נזירים שלא מדברת בקיבוץ.
חמיק: אביה של מיקה. אנטגוניסט הספר השלישי.
חלי (נטלי בן–משה): אנטגוניסטית הספר הרביעי. חברתו החדשה של צ'רלי שמתגלה כנוכלת סדרתית, בספר החמישי היא חוזרת עוזרת לבצע הונאת ביטוח ובסוף הספר היא נכנסת לכלא.
רוי (איתי): שחקן שמשתף עם חלי פעולה ומציג את עצמו כבנה, שמו האמיתי הוא איתי. זייפן מוזיקאי. סטודנט למשחק שנה א'.
דוקטור יקותיאל (קותי): הווטרינר של פוגי מאז שתום וצ'רלי לקחו אותה. בספר החמישי בדק את פוגי וגילה שיש לה גידול בבטן.
ליאו רוט: מחזיק בתואר האיש העשיר בארץ, מנהל משק "הבית האדום". יש לו בביתו את מגילת העצמאות המקורית מאירוע הקמת המדינה (1948). מביא לתום הצעת עבודה "קלה" ומדהימה שאם תצליח יביא לה 40,000 שקל אך העבודה בדיוק ביום של המבחן של רוני ותום. למרות זאת, תום מסכימה להצעה ויוצאת למשימתו של לואי, שעוזר לה בדרכה. בסוף הספר הוא נכנס לכלא על ידי רוני ותום.
משרתי "הבית האדום": המשרתים של ארמון "הבית האדום" של ליאו. עוזרים לו בניסיון הונאת הביטוח והם בסוף הספר נכנסים גם לכלא עם חלי וליאו.
אופיר: נער לכיתה של רוני ותום. חנון, מעצבן ושחצן. בסוף הספר השישי מציל את רוני ותום משיטפון. לקראת סוף הספר מתאהב בתום אך בסוף מוותר.
גילי: המחנכת החדשה של רוני ותום בספר השישי. בעברה הייתה מדריכת טיולים.
נעמה: שותפה לכיתה של רוני ותום. נערה נאה וממושקפת. חברה של תום מהספר השישי.
עמית: שותפה לכיתה של רוני ותום. חברה של תום מהספר השישי.
אלמוג: שותפה לכיתה של רוני ותום. חברה של תום מהספר השישי.
מעיין: נער אדמוני. חברו של אופיר. שותף לכיתה של רוני ותום.
יואב: משפחתו משלמת המון לגן החיות. יש לו צליעה ברגל שמאל. סובל משיתוק מוחין. עובד כבר 10 שנים בגן החיות ואוהב את גן החיות. הופלל בחטיפת למור.
ציון: המנהל הקודם של גן החיות. מוזכר.
יפעת: סגניתו של מוטי. עובדת כבר המון זמן בגן החיות. גנבה לטאה, שלושה פינגווינים, נחש, למור ואריה, תכננה לשחרר את האריה ברמת גן ועשתה זאת בשביל להדיח את מוטי והיא תהיה המנהלת. בסוף דבר רוני ותום תופסים אותה והיא נעצרת.
מוטי: המנהל החדש של גן החיות אשר נגנבים ממנו חיות. רוני ותום באים אליו עבור עבודה. לאחר סיום החקירה נותן לרוני ותום כניסה חינם לגן החיות לכל החיים.

 סדרת הטלוויזיה 
ב-2023 סדרת הספרים עובדה לסדרת טלוויזיה שמשודרת בערוצים ניקלודיאון וטין ניק לצופי yes. הסדרה הסתיימה בשנת 2025 בעונתה השישית, לאחר 53 פרקים.

 סקירת סדרה 

כל עונות הסדרה מוגדרות כ"בינג'", כלומר כל פרקי העונה משודרים ביום אחד, זה אחר זה. ספיישל העונה השנייה, בשונה מהעונות האחרות, שודר רק שבועיים לאחר יום הבינג'. ספיישל העונה השלישית שודר שבוע לפני יום תחילת הבינג'. פרק הספיישל של העונה החמישית עלה כשלושה ימים לפני תחילת הבינג'.

 שחקנים ודמויות 
 דמויות ראשיות 
 רוני גבריאלי (דילן דרור): שותפה של תום בעסקם לבלשות פרטית. חברם הטוב של יריב ונדב. בנם של אורנה ושי ואחיהם של יהלי ועומרי. בסוף העונה הרביעית נהפך לבן זוגה של תום. הגיע יחד עם תום לבית הספר להצטיינות. 
 תום בן עמוס (אמילי מדואל): שותפתו של רוני בעסקם לבלשות פרטית. בתו של צ'רלי, בלש פרטי גם הוא. בסוף העונה הרביעית נהפכת לבת זוגו של רוני. הגיעה יחד עם רוני לבית הספר להצטיינות.

 דמויות משניות 
 יריב הוד (בן אורנשטיין) (עונות 4-1, 6): חברו הטוב של רוני. עוזר לפעמים לרוני ותום בחקירותם. מציק לרוני על חברותו עם תום. העונה החמישית הייתה העונה היחידה שהוא לא הופיע בה, עקב נסיעתו לפריז. 
 יהלי גבריאלי (ארי חמיצר): אחיהם של רוני ועומרי ובנם של אורנה ושי.
 עומרי גבריאלי (מיילו טרסוב): אחיהם של רוני ויהלי ובנם של אורנה ושי.
 אורנה גבריאלי (מורן רוזנבלט): אשתו של שי ואמם של רוני, יהלי ועומרי. עורכת דין במקצועה.
 שי גבריאלי (איתי פולישוק): בעלה של אורנה ואביהם של רוני, יהלי ועומרי. איש עסקים במקצועו.
 שירה (אלכס מוסקל)(עונות 4-1, אורחת בעונה 6): חברתה הטובה של עמליה שלומדת עם רוני ותום. מאוהבת ברוני ושונאת את תום.
 עמליה (שי-לי אלמוג)(עונות 4-1, אורחת בעונה 6): חברתה הטובה של שירה שלומדת עם רוני ותום. מאוהבת ברוני ושונאת את תום.
 פיני דותן (אילן קובץ') (עונה 1, אורח בעונות 2–6): שוטר האחראי על החקירה הראשונה. אורח בחקירות 2–6.
 נדב דגני (מתן טסמה) (עונות 4-1, אורח בעונה 6): חברם הטוב של יריב ורוני.
 צ'רלי בן עמוס (גיל ססובר) (עונות 2, 4 ו-6): אביה של תום. בלש פרטי ונחשב לאבא לא כל כך טוב.
 אורית (גל גברעם) (עונות 1–2 ו-4): מחנכת הכיתה שבה לומדים רוני ותום.
 אסתר (כרמית מסילתי-קפלן) (עונה 1): מנהלת בית הספר "הנשיא".
 נלי (אופיר צויגנבוים) (עונה 1): מזכירתה של אסתר. 
 גרשון (ערן בן צבי) (עונה 1): סגן המנהלת של אסתר המתואר כעקשן וקשוח.
 אבישי בדוסה (עידן שקרוקה) (עונה 1): עוזרו של פיני.
 אלכס ספקטור (דן מור) (עונה 1): בעל עסק לאבטחה בשם "ספקטור אבטחות". אנטגוניסט העונה הראשונה.
 גלזר (פולי רשף) (עונה 2): זקן שגר בארמון של סוניה. חברם של רוני ותום שעוזר להם בחקירה השנייה.
 ירדנה אדלר (מאיה ורטהיימר) (עונה 2): מיליונרית שמנסה להוציא את גלזר מהארמון של סוניה. בהתחלה, מעסיקה את רוני ותום. אנטגוניסטית העונה השנייה.
 סמי (דן קסטוריאנו) (עונה 2): עוזרה של ירדנה.
 מיקה (אמה רפיח) (עונה 3): ילדה שמשבשת את רוני עם חקירה שעושה. אביה הוא חמיק, אנטגוניסט העונה השלישית. מתגוררת בקיבוץ.
 חמיק (אלון לשם) (עונה 3): אביה של מיקה. אנטגוניסט העונה השלישית.
 שאולי (גיא גורביץ) (עונה 3): חבר ילדות של אורנה, המאוהב בה. חוקר על סנדל קדוש שהיה שייך לישו.
 סבתא רוחקה (אפי בן ישראל) (עונה 3): סבתו של רוני. רוני ומשפחתו מתארחים אצלה בעונה השלישית בקיבוץ.
 נטלי בן משה / חלי (ליאת בלו) (עונות 4–5): בת זוגו החדשה של צ'רלי, המתגלה כנוכלת סדרתית. אנטגוניסטית העונה הרביעית. חוזרת בעונה החמישית ומשתפת פעולה עם ליאו רוט (אנטגוניסט העונה החמישית).
 איתי / רוי "רויו" (נדב ארדיטי) (עונה 4): סטודנט למשחק שנה ב', מתחזה לבנה המוזיקאי של "חלי" (נטלי).
 ליאו רוט (רמי ברוך) (עונה 5): אנטגוניסט העונה החמישית, גר בבית האדום, בארמון עם 2 משרתיו. שוכר את תום לשמור על מגילת העצמאות במוזיאון תל אביב.
 דוקטור יקותיאל (קותי) (עונה 5): הווטרינר של פוגי מאז שתום וצ'רלי לקחו אותה.
דוב (אורח בעונה 5): מנהל מצלמות האבטחה של המוזיאון שבו הוצגה מגילת העצמאות. 
ברוריה (עונה 5): מנהלת המוזיאון. בעלת שמחת חיים תמידית. המוזיאון זה כל מה שהיא אוהבת.
רות קישון (אורחת בעונה 5): השוטרת שהחליפה את פיני לאחר התפטרותו. שונאת ילדים ואת פיני.
אופיר (יונתן גוטליב) (עונה 6, אורח בעונה 5): נער מעצבן ושחצן בכיתתם של רוני ותום. רוני לא סובל אותו. מתנהג כמו "מלך הכיתה". בעונה החמישית נסע עם רוני לבית הספר למצטיינים והתקבל.
 גילי (גאיה שליטא-כץ) (עונה 6, אורחת בעונה 5): המחנכת החדשה של רוני ותום בכיתת ההצטיינות. משמשת כמחליפה לאורית בסדרה עצמה. בעברה הייתה מדריכת טיולים.
 נעמה, עמית ואלמוג (צוף ברנע, שלי פרץ ואלה פררה) (עונה 6): חברותיה החדשות של תום מכיתת ההצטיינות. שותפות לרוני ותום בכיתה ההצטיינות.
 מעיין (אביב שלייסר) (עונה 6): חברו הטוב של אופיר, מנסה להרגיע את רוני ככל האפשר. שותפם של רוני ותום לכיתת ההצטיינות.
 ציון (מוזכר בעונה 6): המנהל הקודם של גן החיות. מוזכר ולא מופיע. מוזכר כמי שאהב את יואב מאוד.
 יואב (עונה 6): עובד בכיר בגן החיות כבר 10 שנים רק בגלל שמשפחתו משלמת הרבה מאוד לגן החיות. יש לו צליעה ברגל. סובל משיתוק מוחין.
 מוטי (ישי וורייט) (עונה 6): המנהל החדש של גן החיות. רוני ותום עוזרים לו בחקירת גניבת החיות.
 יפעת (טליה ברטפלד) (עונה 6): הסגנית של מוטי. עובדת הרבה זמן בגן החיות. מתגלה כגנבת של כל החיות בגן החיות ואנטגוניסטית העונה השישית. 

 דמויות אורחות 
 גיורא חמיצר (בתפקיד עצמו) (אורח בעונות 1–2): כותב ספר על רוני ותום (ואף ממציא הסדרה עצמה).
 גלית בר עם (שי מיקה יפרח) (אורחת בעונות 1 ו-3): מעריצה את רוני ותום.
 רון חולדאי (בתפקיד עצמו) (אורח בעונה 2): ראש עיריית תל אביב-יפו. עוזר לגלזר.
 ג'ורדן (אודיה) (אורחת בעונה 4): זמרת מפורסמת שרוני ותום מעריצים אותה.
 אלישבע (עידית טפרסון) (אורחת בעונה 4): נשיאת בית המשפט העליון. אורנה ותום מעריצות אותה. 
 עידן פינטו (עידן תלם) (אורח בעונה 2): בריון ח"תניק מבית הספר "הנשיא". 
 סיגל "סיגי" (מיכל מצוב) (אורחת בעונה 2): מזכירתה של ירדנה.
 אירנה (רותי תמיר) (אורחת בעונה 2): אחות בבית החולים איכילוב.
 יואל חנוכה (תום חיימוב) (אורח בעונה 2): שוטר.
 שמוליק (רועי פלורנטין) (אורח בעונה 1): בעל מכולת ליד בית הספר "הנשיא". מכיר את רוני מאז שהיה קטן.
 מורה (אורי לביא) (אורח בעונה 1): המורה להיסטוריה של רוני ותום.
פרקים
עונה 1 (2023)

עונה 2 (2023)

עונה 3 (2024)

עונה 4 (2024)

עונה 5 (2025)

עונה 6 (2025)

תכנונים עתידיים 
בראיון עם גיורא חמיצר, יוצר הסדרה והתסריטאי שלה, ב-27 ביולי 2025, הוא הכריז כי למרות שיצא ספר שביעי, אין תכנונים כלל לעונה שביעית ובינתיים, העונה השישית היא עונת הסיום. כמו כן, חמיצר הכריז שיצא ספר שמיני, אך לא תצולם עונה שמינית אלא שהקוראים ייאלצו להסתפק בינתיים בספרים.

עם זאת, חמיצר הוסיף שהיה שמח מאוד אם תצא עונה שביעית לסדרה כי לדעתו זה הספר הכי טוב שכתב לסדרה, והוא לא שולל אם הפקת עונה שביעית תצא בסופו של דבר לפועל.

 קישורים חיצוניים 



 רוני ותום החקירה הראשונה, נוריתה
 רוני ותום החקירה הראשונה, עטרה אופק
 סדרת הספרים רוני ותום, באתר סימניה


הערות שוליים

קטגוריה:ספרי 2019
קטגוריה:ספרי מתח
קטגוריה:ספרי ילדים ונוער המתרחשים בישראל
קטגוריה:ספרים בעברית
קטגוריה:סדרות ספרים בעברית
קטגוריה:ספרים שעובדו לסדרות טלוויזיה
קטגוריה:סדרות טלוויזיה המבוססות על ספרים
קטגוריה:סיפורי תל אביב-יפו
קטגוריה:סדרות נעורים ישראליות
קטגוריה:תוכניות גיורא חמיצר